./data/phi0474/phi057/phi0474.phi057.perseus-lat1.xml
M. Tullius Cicero
fuit       enim mihi commodum, quod in eis orationibus quae Philippicae nominantur       enituerat civis ille tuus Demosthenes, et quod se ab hoc refractariolo       iudiciali dicendi genere abiunxerat ut σεμνότερόσ τισ       et πολιτικώτεροσ videretur, curare ut meae quoque       essent orationes quae consulares nominarentur  quarum una est in senatu Kal  Ianuariis, altera ad populum de lege agraria, tertia de Othone, quarta pro Rabirio, quinta de proscriptorum filiis,       sexta cum provinciam in contione deposui, septima quom Catilinam emisi,       octava quam habui ad populum postridie quam Catilina profugit, nona in       contione quo die Allobroges indicarunt, decima in senatu Nonis       Decembribus  sunt praeterea duae breves, quasi ἀποσπασμάτια legis agrariae  hoc totum σῶμα curabo ut habeas; et quoniam te cum scripta tum res meae       delectant, isdem ex libris perspicies et quae gesserim et quae dixerim; aut ne       poposcisses; ego enim tibi me non offerebam